
ועדת העלייה, הקליטה והתפוצות

17.7.2011


הכנסת השמונה-עשרה






נוסח לא מתוקן

מושב שלישי

פרוטוקול מס'  189
מישיבת ועדת העלייה, הקליטה והתפוצות
יום ראשון, ט"ו בתמוז התשע"א (17 ביולי 2011), שעה 10:00
סדר היום:  
ישיבה בעיריית חולון לבחינת קליטת העלייה 

נכחו:

חברי הוועדה:

דני דנון - היו"ר 

מוזמנים:
יוסי בר נוי בוכריץ
- מפקח ארצי באגף לחינוך מבוגרים, משרד החינוך

אלכס פרידברג

- מפקח קליטת תלמידים עולים, משרד החינוך

אנה ליטרובניק

- מנהלת מרחב ראשון לציון וחולון, המשרד לקליטת עליה

זיוה בורנשטיין

- ועדות קליטה בקהילה מרחב חולון

דפנה דרור

- ראש ענף מחוז מרכז, משרד השיכון

סגן ניצב יורם יפרח
- סגן מפקד מרחב איילון, משטרת ישראל, המשרד לביטחון פנים

דוד מוספיר

- מנהל שירותי קליטה, מרכז + ירושלים, הסוכנות היהודית

מוטי ששון

- ראש העיר, חולון

עזרא סיטון

- סגן ראש העיר, חולון

אילן לוי


- חבר מועצת העיר, חולון

יוסים סטלבנב

- חבר מועצה, ועדת קליטה, עיריית חולון

יוליה מליבונסקי
- חברת מועצה, עיריית חולון

יוסי זיידה

- אחראי בית העולה, עיריית חולון

תומר סמאי

- עובד קהילתי, רכז משפחות עולים מאתיופיה, עיריית חולון

דלית בוני
- עובדת סוציאלית קהילתית, מרכזת עבודה קהילתית והתנדבות, אגף הרווחה, עיריית חולון 

סמדר בן אהרון
- עוזרת ראש העיר לתחום מניעת אלימות, סמים, ואלכוהול, עיריית חולון

דוד בר – ניר
- מנכ"ל רשת קהילה ופנאי

ליאת טויטו – פינקל
- מנהלת בית העולה, רשת קהילה ופנאי, חולון

יוסי זיידה
- מנהל מתו"ש, רשת קהילה ופנאי

מיכאל בבר

- עולה מגאורגיה, פעיל בקרב העולים ותושב העיר, חולון

אברהם דוד

- פעיל בקרב עולים, חולון

גריגורי גרוסמן

מנהלת הוועדה:
דנה גורדון

 רשמה וערכה:
ש.י. חבר המתרגמים בע"מ

ישיבה בעירית חולון לבחינת קליטת העלייה 
היו"ר דני דנון:

של ועדת עליה, לקיטה ותפוצות בעיר חולון. הועדה מקפידה לקיים את ישיבותיה לא רק בכנסת, אלא גם לצאת לשטח לשמוע מהציבור, מראשי הערים, נציגי המשרדים, על הצלחות, בעיות. 

היום אנחנו מבקרים בעיר חולון. עיר חזקה, אם יורשה לי לומר, אדוני ראש העיר, אנחנו היינו באמת רוצים, אני רוצה לברך את ראש העיר ואת חברי מועצת העיר. אני מזהה פה את חבר מועצת העיר אילן לוי, ועזרא סיטון. אם יש פה עוד חברי מועצה שאני לא.

מוטי ששון:
יוליה.

היו"ר דני דנון:

ויוליה. כמובן. שלושה חברי מועצת העיר וסטס.

מוטי ששון:
סטס הוא יושב ראש ועדת הקליטה.

היו"ר דני דנון:

תיכף אנחנו נשמע אותך. מנתונים שיש לועדה מבחינת אחוזי עולים אז בעיר חולון יש כ – 18 אחוז עולים. אני מניח שזה הנתונים שגם אתם מכירים אותם.

יוליה מלינובסקי:
מאשרים.

היו"ר דני דנון:

מאשרים. שזה אחוז, בדרך כלל ההגדרה של עולה זה 10 שנים.

מוטי ששון:
לא, אז אין 18 אחוז. זה משנות ה – 80'. 

יוליה מלינובסקי:
לא, לפי הנתונים שלנו אנחנו מתבססים על 1 בספטמבר 89'.

היו"ר דני דנון:

אה! 89'?

יוליה מלינובסקי:
כן.

היו"ר דני דנון:

או.קיי.

יוליה מלינובסקי:
הזכאות נמדדת על פי 10 שנים בארץ.

היו"ר דני דנון:

או.קיי. אז מ – 89' עד 2010 אני אגיד את המספרים, שיש 35,760 עולים. מברית המועצות – 31 אלף, רוב מוחץ. 1,100 קווקזים. כ – 7,000 בוכרים. כ – 700 אתיופים, והשאר זה מעט מאד מצרפת. ארצות הברית, ארגנטינה ואחרים. 

מוטי ששון:
אתה יודע מה זה מזכיר לי? אתה מזכיר לי את המספר של בעלי זכות בחירה במדינת ישראל. אתה יודע כמה יש?

היו"ר דני דנון:

תלוי מי סופר.

מוטי ששון:
לפי משרד הפנים. לפי משרד הפנים יש לך איזה 10 מיליון איש בישראל. לפי הלמ"ס יש לך 7 מיליון ומשהו. עכשיו פה ספרו לך. אין. אני אומר לך, לא יכול להיות דבר כזה של 30 וכמה אלף. אתה מדבר איתי, אם אתה סופר משנת ה – 80' אתה יכול להגיע למספר הזה. 

היו"ר דני דנון:

מ – 89'.

מוטי ששון:
מ – 89' בשום פנים ואופן. המספר הזה הוא סתם. 

היו"ר דני דנון:

זה הלמ"ס.

יוליה מלינובסקי:
משרד הפנים.

מוטי ששון:
אמרתי לך מה הלמ"ס. משרד הפנים את יודעת מה קורה אנשים? באים לפה, רוכשים את הדירה, אחרי כמה שנים לא מסתדרים, נוסעים לארצות הברית, משאירים את הדירה על שמם, משכירים את הדירה, ואז יש לך במשרד הפנים, יש לי למעלה מ – 200 אלף תושבים, אבל אני יודע שאין לי 200, יש לי רק 190. יש פער של לפחות 30 אלף במספר התושבים בחולון. 

יוליה מלינובסקי:
טוב, זה לא ... 30, 35 מה זה משנה לנו? יש עולים, נכון?

היו"ר דני דנון:

יש עולים. בוא נראה.

מוטי ששון:
יוליה, לצערי אין עולים בשנים האחרונות.

יוליה מלינובסקי:
יש את אלה שגרים פה. לא מגיעים.

מוטי ששון:
אין עליה. בשנים האחרונות אין עליה.

יוליה מלינובסקי:
אין עליה גדולה.

מוטי ששון:
לא עליה גדולה. אין עליה בכלל.

היו"ר דני דנון:

לא, יש עליה, אבל אני מניח שבגלל איכות החיים בעיר חולון, ומחירי הדירות, קשה לעולים חדשים לבוא לרכוש דירה היום בעיר חולון. אם אתה הולך למקומות כמו נצרת עלית, עפולה, באר שבע, אתה תראה ששמה יש הרבה, יש אחוז יותר גבוה גם של עולים חדשים מה שאתה מתכוון. 

בוא נתקדם. אני הייתי, קודם כל אני שמח להיות בעיר חולון, אני הייתי פה בנסיבות מצערות, חבר המועצה אילן לוי שנפטרה אמו, אנחנו משתתפים בצערו. אני שמח לחזור השבוע למשהו שהוא יותר פרקטי. 

הייתי רוצה לבקש מראש העיר לפתוח, ואחרי זה כמובן מנציג שמחזיק את תיק הקליטה לשמוע סקירה על הפעילות של העירייה בנושא. 

בבקשה אדוני ראש העיר.

מוטי ששון:
כמו שאמרתי לך, משנות ה – 80', אני מעריך פחות מ – 30 אלף עולים יש בחולון. יש הרבה ניידות. רוב התושבים הם לא ברכישה. הם בשכירות, וכשהם יכולים, המצב מאפשר להם, קונים דירה בעיר אחרת ששמה המחיר יותר זול. מחירים יותר זולים. לצערי, בשנים האחרונות, אני חושב בבוקר יש לנו שתי כיתות א'. כמה כיתות א' בבוקר, עכשיו? באולפן? 

קריאה:
יש כיתה אחת א'.

מוטי ששון:
כיתה אחת או שתיים?

ליאת טויטו - פינקל:
לא, לא, יש 3 כיתות. 

מוטי ששון:
3 כיתות. אז פתחתם עכשיו חדשה?

ליאת טויטו - פינקל:
נכון.

מוטי ששון:
אז אני יודע על שתיים. פתחו עכשיו כיתה שלישית. עכשיו, רק שתקבל קנה מידה, בימים הטובים היו 18 כיתות בבוקר, 18 כיתות אחר הצהרים, כלומר, וערב. היום, עם תהיל"ה, עם תהיל"ה, יש לנו השכלת מבוגרים, העברנו אותם ביחד, יש לנו אולי 5 כיתות של בוקר, ו – 5 כיתות אחר הצהרים, או 4 כיתות, ולא כל יום לומדים. יש ימים שאתה תמצא 3 כיתות, יש ימים שתמצא 2 כיתות בבוקר. כך שאין עליה בשנים האחרונות. ואני לא מדבר איתך על השנה, שנתיים האחרונות, אלא בטווח של ה – 5 שנים, 6 שנים, אין כמעט עליה. 

מה אני עוד יכול להגיד? אני יכול להגיד שמשרד הקליטה מעולם לא התמודד עם הבעיות האמיתיות של העולים החדשים. זאת אומרת, לא רצה להתמודד, לא יכול, ואני אקח את הדוגמה הכי טריוויאלית, שאני כבר 18 שנה ראש העיר, 18 שנה, כל פעם שהייתי נפגש עם שר הקליטה הייתי אומר לו את זה: עולה חדש לא יכול אחרי אולפן א' להשתלב. אין דבר כזה. אז היה יולי אדלשטיין בזמנו. אחר כך היתה יולי, אחר כך היתה ציפי לבני. אני מראה לך מי האנשים שדיברתי איתם. בלי אולפן ב' הם לא יכולים להשתלב. אין להם ביטחון אחרי אולפן א'. תתחיל לדבר. הם צריכים את האולפן ב'. 

 כדי שיעשו אולפן ב' הם צריכים להתפרנס. אז במקום לתת להם הבטחת הכנסה, כמו שצריך לתת לכולם, הבטחת הכנסה, לפחות לתקופה שזה אולפן ב', זה יכול להיות 5 חודשים, זה יכול להיות גם 4 חודשים. אם היו נותנים להם אולפן ב', אחרי אולפן ב' הבן אדם מתחיל לדבר. דבר הכי בסיסי להתאקלם בכל חברה זה השפה. בלי שפה אתה לא יכול להתאקלם. אז את זה לא שמעו. 

דבר נוסף שפניתי למשרד הקליטה אמרתי: תשמעו, יש הרבה ילדים של עולים. בואו נעזור להם, בואו נקים איזה קרן מלגות משותפת לעירייה ולמשרד הקליטה. פולט, פולט קראו לו? היה אחד פולט, מנכ"ל,

היו"ר דני דנון:

פלוט. רונן פלוט. היום הוא גם מנכ"ל.

מוטי ששון:
לא, לא, לא, היה מנכ"ל אז. 

היו"ר דני דנון:

היום הוא גם מנכ"ל.

מוטי ששון:
את כולם הבאתי לפה. כולם מתלהבים, אנחנו נקים, נקים, נקים קרן מלגות. עד היום לא קמה הקרן. חדר מחשבים אמרתי, בוא נעשה משהו, אני מדבר איתך על שנים. ודווקא כשהשרים היו מקרב העלייה מרוסיה. אז אמרתי: תשמעו, בואו נעשה חדר מחשבים, נאפשר לילדים ולעולים החדשים שילמדו קצת מחשבים. נאדה. כלום. משרד הקליטה לדורותיו לא עשה שום דבר, בעיני, כדי לקלוט את העולים החדשים קליטה טובה בתוך הקהילה. אמרו להם: או.קיי עשו פה אולפן א', ואחרי אולפן א' שלום על ישראל. לא רואים אותם, לא שומעים מהם. 

אם לא תהיה, אני עוד פעם אומר, אם לא תהיה גישה אחרת, בראש ובראשונה לתת, כמו שאמרתי לך, הבטחת הכנסה בזמן שהם עושים אולפן ב', לעזור לילדים של העולים. כי אתה רואה לפעמים שני בני הזוג עובדים, לילדים יש בעיה, מסתובבים. אין להם שום פעילות, ומבחינתנו כל מה שאנחנו עושים אחר כך זה פעילות, תוכל לקבל את זה מיוסי. 

יש לנו רשת קהילה ופנאי, זה חברת בת של העירייה, ביחד עם חברת המתנ"סים שאנחנו מפעילים גם את הקליטה. אז בפעילות היום יומית, למשל, בזמנו הייתי עושה בקיץ, במחיר סמלי, לילדים של העולים החדשים, נדמה לי 100 שקל לקחתם? עלה? הקייטנה, 5 שבועות. 

קריאה:
זה לא היה בזמננו. זה היה קודם.

מוטי ששון:
קודם.

יוליה מלינובסקי:
עכשיו זה כבר לא קיים.

מוטי ששון:
כן. הם עשו את זה במתנ"סים. יותר טוב. מה עשו? ריכזנו את כל ילדי העולים באולפן, עשינו להם, או בבית ספר "אורט" ועשינו להם את זה מרוכז. כולם עושים שבועיים, עשינו להם 5 שבועות. 

יוליה מלינובסקי:
זה היה לפני כמה שנים.

מוטי ששון:
כן. 

יוליה מלינובסקי:
זה כבר לא קיים. 

מוטי ששון:
לא קיים כי אין עולים. 

יוליה מלינובסקי:
לא, לא, לא, יש לנו.

היו"ר דני דנון:

סליחה, סליחה, אני לא יודע איך זה מתנהל פה, אני תיכף אתן לך את רשות הדיבור. אני כבר אשמע את כל ההערות שיש לך. 

מוטי ששון:
אני פניתי לדב ושאלתי למה אתה לא עושה את זה? הוא אומר: אין מה לעשות, אין כמעט עולים, אני לא רוצה לטלטל הורים מג'סי כהן שיבואו לרחוב גאולים, ומתל גיבורים לקחת, אני עושה משהו פשוט, אותו הסידור שעשית להם, אני עושה את זה קרוב לבית שלהם. זאת אומרת, לפעמים ילדים שצריכים להגיע מקצה אחד של העיר לקצה השני, לא תמיד הם יתלהבו ללכת באוטובוסים, וההורים יש להם את הזמן. אז הוא אמר לי: בוא נעשה את אותם תנאים, אני רק אעשה להם את זה בתוך הקהילה, ליד הבית שלהם.

יוסי זיידה:
ואז יש גם אינטגרציה. 

מוטי ששון:
כן. ואז יש אינטגרציה. ואז אמרתי: אתה יודע מה? מקובל עלי. הם מרוצים מאד. אז אמרתי אם אתם מרוצים, והעולים מרוצים, אז אין בעיה.

אנחנו ממשיכים לעשות להם את הדברים הטריוויאליים, נסיעות לחו"ל, ימי כיף בחולון, שיכירו את הארץ. אני מקפיד שכל חג.

היו"ר דני דנון:

מה התקציב שאתם משקיעים היום? 

מוטי ששון:
סדר גודל מה התקציב שלכם?

ליאת טויטו - פינקל:
של משרד הקליטה?

מוטי ששון:
300?

ליאת טויטו - פינקל:
קיבלנו פעם אחרונה ממשרד הקליטה 404 וחצי אלף שקל.

היו"ר דני דנון:

לא, וכמה העירייה שמה מעבר למשרד הקליטה?

מוטי ששון:
התקציב שלנו.

ליאת טויטו - פינקל:
זה מצ'ינג של 25 אחוז בעצם, שהם 404.

מוטי ששון:
לא, לא, הקליטה שלנו זה סדר גודל, הערכה שלי מיליון שקל. מיליון שקל הוצאות.

היו"ר דני דנון:

מעבר למשרד הקליטה. 

קריאה:
והעירייה מחזיקה, מתחזקת, מפעילה את הבית בעצם, כל הבית ... את השירותים היום.

מוטי ששון:
אז זה בקטע התקציבי. עכשיו, יש דבר נוסף שאני לא הצלחתי. אני אומר את זה בכאב. יש עולים חדשים בגיל מבוגר שהגיעו לכאן. עמיגור לא נתן מענה הולם לאוכלוסיות המבוגרות. אף אחד מהם.

היו"ר דני דנון:

כמה? מה הכמויות?

מוטי ששון:
המון. המונים. אתה יודע, עומדים אצלם בתור, אני חושב, משנות ה – 80', אולי תחילת שנות ה – 90'. בינתיים הם נגמרים. הם הולכים לעולמם.

אנה ליטרובניק:
600 משפחות ממתינים.

מוטי ששון:
כמה?

אנה ליטרובניק:
600 משפחות ממתינים.

מוטי ששון:
ממתינים. אתה מבין את הבדיחה? עכשיו, הם פינו, היה, ואז אני אומר לך, מאד התרוצצתי, הצעתי להם מבנה של 100 יחידות דיור של משען. של משען, הבניין עמד חצי מאוכלס. אמרתי: תנו לי את הבניין. היה אז נחמיאס, יושב ראש מועצת המנהלים של עמיגור. למה אני אומר לך את זה? נסעתי אליו עד לצפת לשכנע אותו שיסכים. בסוף הוא הסכים, וזה נפל בידי משרד הקליטה. היה גם בוריס מנכ"ל, נכון? ובסי, כן, גם כן, כולם התלהבו. אתה רואה? אני מכיר את כולם, כי כולם התלהבו, אבל שום דבר לא יצא מזה. זה אחת הבעיות שמתלהבים ולא יוצא מזה שום דבר.

היא אומרת לך 600 משפחות מחכות. מסכנים אלה, מה אתם רוצים? שיקנו, אין להם מאיפה להחזיר משכנתא. נגיד שלקחו משכנתא. מאיפה יחזירו את המשכנתא? מהבטחת הכנסה שהם מקבלים? מקצבת זקנה? אתה מבין? זה צרה צרורה. והמדינה לא עשתה שום דבר בתחום הזה. שום דבר. לקחו איזה מבנה שהיה, אמרו לי: אתה מוכן לתת תוספת? אמרתי: אין בעיה. עשיתי שינוי תב"ע, כדי שיבנו עוד 72 יחידות דיור. אתה מבין את הבדיחה? אני חיפשתי מתחת לאדמה מקום לתת להם, הסכימו רק על 72. מי בנה? זה עמיגור, ואיכלסו עוד 72 משפחות. אבל מה? יש לך בתור 600 איש. באה גם אוכלוסייה מבוגרת. 

אז בשורה התחתונה, אנחנו לא יודעים לטפל בקליטה. אנחנו רוצים להביא עולים חדשים, אבל לא יודעים לטפל בהם. 

היו"ר דני דנון:

תודה לראש העיר. 

חברת מועצת העיר יוליה.

יוליה מלינובסקי:
שמי יוליה מלינובסקי, אני מטעם ישראל ביתנו. לצידי יושב סטס יוסים, שהוא חבר מועצה, ויושב ראש ועדת קליטה בחולון. 

ברשותך, אני אתחיל ראשונה, כי אני כבר שתי קדנציות פה, וסטס חדש. אחר כך, אם אתה תרשה, ראש העיר מדבר הכל טוב ויפה, אבל אני מכירה אותו כבר 8 שנים. בעיות הקליטה בחולון לא התחילו מעכשיו, ואפשר להתלונן על המדינה שלא עשתה די, ואפשר להתלונן ולחשוב על הגורמים האחרים שאולי אשמים בקשיים שיש היום. אבל מה שאנחנו צריכים לחשוב מה אנחנו, ואתה כי 18 ראש העיר, עשית בשביל האנשים האלה? כי המדינה צריכה אותם. וזה דיברו על זה רבות. נכון, הדמוקרטיה, והכלכלה, וכו', וכו'. 

העיר חולון צמחה בהרבה תחומים, גם במסחר, גם בדיור בזכות העולים החדשים. מה אתה עשית בשבילם? ואתה בעצם עכשיו אומר שמשרד הקליטה מעביר לחולון בסביבות 500 שקל.

מוטי ששון:
400 אמרו.

יוליה מלינובסקי:
400.

אנה ליטרובניק:
516.

יוליה מלינובסקי:
אתה נותן את המצ'ינג, את ה – 25 אחוז. ואנחנו מדברים על עיר, שהיא עיר עשירה, שהיא עיר בלי גירעון תקציבי. על עיר שיש לה יכולת גם לגני סיפור, וגם ... וכל מיני דברים אחרים. אתה לא מעביר שקל יותר ממה שאתה חייב על פי חוק. זה אתה יכול. זאת אומרת, זה בסמכותך, כי אנחנו מכירים עיריות אחרות שראשי הערים משקיעים הרבה יותר כסף, בנוסף למשכורות, ולבניין שקיים, זאת אומרת, לפעילת, בנוסף למשרד הקליטה. בלי שום קשר למשרד הקליטה. ואני יכולה לתת דוגמאות כאלה בלי סוף, ואני מאמינה שגם יושב ראש הועדה שמע על זה גם כן לא פעם אחרונה. אז קל להאשים אחרים שהם לא עשו.

מוטי ששון:
זה לא תפקיד שלנו.

יוליה מלינובסקי:
מי?

מוטי ששון:
היא אופוזיציה, אז אתה מבין? אז הסגנון דיבור הוא ברור.

יוליה מלינובסקי:
אבל אני לא מהאופוזיציה. 

מוטי ששון:
את אופוזיציה 8 שנים. וזהו. לכן הדיבור שלך כמו של דיבור.

יוליה מלינובסקי:
... 13 שנה.

מוטי ששון:
בחייך, פעם התעניינת? התעניינת אצלי פעם אחת על העולים?

היו"ר דני דנון:

סליחה רגע.

מוטי ששון:
הצעת איזה פעילות לעולים? באת אלי?

היו"ר דני דנון:

יוליה, איזה דברים את מרגישה שלאוכלוסיית העולים הותיקים חסר בעיר חולון?

יוליה מלינובסקי:
אני אגיד לך, מוטי ששון נוהג לדבר על כך שאין יותר עליה. נכון. אין יותר בכמויות האלה שהיות בשנות ה – 90', לשמחתך. וגם אלה.

מוטי ששון:
שמחתי שאין עליה?

היו"ר דני דנון:

לא, את זה הוא לא אמר.

יוליה מלינובסקי:
מה?

היו"ר דני דנון:

הוא לא אמר את זה.

יוליה מלינובסקי:
אני מוסיפה. אבל אנחנו חייבים.

מוטי ששון:
אופוזיציה. אתה מבין? 

יוליה מלינובסקי:
מוטי, אני חייתי את זה על בשרי, כי אני 13 שנה בארץ. אתה יכול לשבת פה ולצחוק, כי אתה קיבלת את הדירה שלך מאימא שלך, כי ככה זה. אבל אנחנו הגענו ריקים. אני הגעתי ארצה עם שתי מזוודות, ו – 200 דולר בכיס. 

מוטי ששון:
מה את רוצה ממשלם המסים?

יוליה מלינובסקי:
אני יודעת בדיוק מה אנשים עוברים, כי אני עברתי את זה אותו דבר. זה שהיום אני יושבת פה זה בזכות דברים שלמדתי, וכו', וכו', ומסודרת. שמע, אני מכירה את אימא שלי, שהיא בת שישים, והיא עוד מעט יוצאת לפנסיה, ומה יהיה בכל המשכנתא? אנחנו יודעים את זה לא מהספרים, ולא זה שאנחנו מגיעים לבית עולה ולוחצים יד לעולים חדשים. כי אנחנו עבדנו, וניקינו, וטיפלנו, ושמרנו. עברנו כל  - - -

היו"ר דני דנון:

יוליה, אבל מה חסר היום לאנשים?

יוליה מלינובסקי:
עכשיו אנחנו ... גם ברמת.

מוטי ששון:
יוליה רק להזכיר לך שההורים שלי, ושל רוב האנשים שיושבים פה.

יוליה מלינובסקי:
נכון.

מוטי ששון:
היו עולים חדשים.

יוליה מלינובסקי:
... בדור הראשון.

מוטי ששון:
מה לעשות? גם הם היו עולים חדשים.

יוליה מלינובסקי:
יש את הדור הראשון שהרבה יותר קשה להם, ויש כבר, סביר להניח שלילד שלי יהיה לי מה להשאיר לו. יהיה לי יותר קל. הוא כבר נולד פה. אבל לנו, אלה שהגענו הראשונים, אנחנו, ההורים שלנו, סבתות וסבים, הרבה יותר קשה, וצריך להבין. גם יש כל מיני אנשים, לא כולם מוצלחים ובריאים ושלמים. יש גם אחרים. יש עם בעיות, וחד הוריות, ובעיות במשפחה, וכו', וכו'. אז כן, לא מגיעים היום בכמויות, כי זה נגמר. אבל יש אלה שהגיעו כבר, שהם 8, 7 ו – 10 שנים.

היו"ר דני דנון:

יוליה, אני רוצה, אני חייב, אני מבקש שתתמקדי ותגידי לי מה הדברים שחסר היום לאוכלוסיית העולים בחולון?

יוליה מלינובסקי:
אנחנו חייבים לטפל באלה שכבר קיימים פה. לא משנה לי מהי ההגדרה. כל ההנחות, וכל ההטבות היו לעולה שהוא שנה ראשונה בארץ. אבל אין כבר כאלה. יש כאלה ש – 5, 7, 8 וכו'. אנחנו חייבים לטפל בנוער שלנו, כי הם במצוקה נוראית. כי יש בעיות, אתה הגדרת את זה, אבא עובד, אמא עובדת, ילד לבד מסתדר. הוא לא נכנס.

מוטי ששון:
ומי מטפל בו?

יוליה מלינובסקי:
אנחנו חייבים לטפל בו.

מוטי ששון:
העירייה מטפלת בו. כדאי שתדעי.

יוליה מלינובסקי:
אני, רק לצורך הדוגמא, לצורך הדוגמא איך אנחנו מטפלים בנוער העולה במצוקה, ואנחנו מדברים פה, אפשר לחשוב על הנוער ... בעיות ... בסמים. רשות הסמים מקציב לעירייה 100 אלף שקל למשכורת של הרכזת. אם רשות הסמים לא היתה עושה את זה, פה בחולון לא היתה קיימת רכזת של הנוער הזה ברחוב הרוסי. 

בנוסף לכך, בנוסף לכך, רשות הסמים.

מוטי ששון:
היא לא יודעת מה היא מדברת. ככה זה, אופוזיציה לא יודעת מה היא מדברת.

יוליה מלינובסקי:
כן, אתה לא מקציב לזה בכלל כסף. 

מוטי ששון:
תגידי את יודעת ש – 2 מיליון 200 אלף שקל מתוקצב. 2 מיליון 200 אלף מתוקצב למניעת אלימות, צריכה האלכוהול, על ידי עוזרת מיוחדת שלי. 

היו"ר דני דנון:

בבקשה יוליה.

מוטי ששון:
זה לא בושה לא לדעת. זה לא בושה גם לשאול שאלה את ראש העיר. זה לא בושה.

יוליה מלינובסקי:
יש רשות הסמים פה בחולון, שהיא מתאמת, סמדר, שיש לה תקציב 2 מיליון שקל, מהכסף הזה שקל, שקל לא הולך לרחוב הרוסי. 

מוטי ששון:
איך את מדברת דברים פה? את אומרת דברים חסרי אחריות.

קריאה:
מה עושה תמרה?

מוטי ששון:
תסביר.

יוליה מלינובסקי:
לתמר יש 50 אלף שקל, דקה דני, זה חשוב, כי יש פה קצת משחק של מספרים. יש לנו רכזת ... על ידי.

מוטי ששון:
יוליה, רק תגמרי, יוליה, אני כבר איבדתי את הסבלנות. יש לי עבודה. תמשיכי.

יוליה מלינובסקי:
היא מקבלת 50 אלף שקל לפעילות. לא נותנת יותר גרוש לפעילות ברחוב רוסי. תמר מתנהלת שנה ב – 50 אלף שקל. זה הכל. זה הכל מה שיש לה. ועוד מנסים לקחת ממנה הכסף הזה, ... שהפרידו אותה. אנחנו, לדעתי, עיר היחידה בארץ.

היו"ר דני דנון:

אבל הבנתי נקודה של פעילות לנוער בנושא אלכוהול וסמים. יפה.

יוליה מלינובסקי:
גם נושא של דיור. אני אשתמש בהזדמנות שהועדה הגיעה לפה ואולי באמת, נושא של הדיור – יש לנו הוסטל אחד בכל חולון. התור ענק. אנשים באמת לא יכולים לעמוד פה במחירים, כי אנחנו מרכז הארץ. נורא יקר פה. ב – 18 שנים שאתה ראש העיר, כבוד ראש העיר, אתה הצעת קרקע לדיור ציבורי?

מוטי ששון:
תגידי, עד כדי כך את מגלה  בורות? את לא יודעת?

יוליה מלינובסקי:
אתה הצעת?

מוטי ששון:
את לא יודעת?

יוליה מלינובסקי:
אתה בנית משהו.

מוטי ששון:
את 8 שנים את לא שומעת מה אני מדבר במועצה?

יוליה מלינובסקי:
טוב. אז זה התשובות. זאת אומרת, אפשר ... וגם כן העיר.

מוטי ששון:
את יודעת מי אחראי על דיור במדינת ישראל? את יודעת מי אחראי על דיור במדינת ישראל? לא משלם הארנונה, תלמדי. את 8 שנים ולא למדת. מי שאחראי על הדיור של לא העירייה ולא משלם המיסים בארנונה, אלא מדינת ישראל באמצעות משרד השיכון. איזה דבר זה?

כזאת בורות הרבה זמן לא גיליתי ממך.

יוליה מלינובסקי:
בונים שם עכשיו  כי ראש העיר רצה את זה. וברגע שרוצים אז ממציאים דרכים. אבל אתה אף פעם לא רצית.

מוטי ששון:
אין לך מושג על מה את מדברת. השרים, שרי הקליטה קיבלו מגרש מעיריית חולון ולא בנו.

היו"ר דני דנון:

תודה רבה.

מוטי ששון:
את רוצה מסמכים? נלמד אותך, 8 שנים ולא למדת כלום.

היו"ר דני דנון:

סטס, אתה רוצה להוסיף משהו?

יוליה מלינובסקי:
אני כן למדתי הרבה.

מוטי ששון:
לא, שכחת, שכחת את זה.

היו"ר דני דנון:

סטס, מחזיק תיק הקליטה. כן. 

יוסים סטלבנב:
אני יותר עובד בשטח עם העולים. בשנה האחרונה אנחנו פתחנו כמה פרוייקטים חדשים ביחד עם בית העולה. אבל אני רוצה להגיד שאין לנו מחלקת קליטה, יש מחלקת קליטה בתוך החברה, בתוך המתנ"סים. יש פלוסים, יש מינוסים. 

מוטי ששון:
אבל סטס, יש מחלקת קליטה, אבל בגלל שהחינוך הבלתי פורמלי הפרדנו אותה, ועשינו אותה חברת בת של העירייה, אז גם בחינוך הלא פורמלי מחלקת הקליטה מופיעה.

יוסים סטלבנב:
אבל כל הכסף.

מוטי ששון:
אבל כל הזה, לא, לא, הכל עובר אלי, מיד תקבל הסברים מדורי. זה חברת בת של העירייה. החינוך הלא פורמלי הופרד לחברה הזאת.

יוסים סטלבנב:
יש מחלקת קליטה. יש מחלקת קליטה.

מוטי ששון:
כן, יש, אתה יודע שיש. 

יוסים סטלבנב:
דבר שני – אין אצלנו בבית העולה קורסים בשביל להתקדם קדימה. קורסי מחשבים, קורסים מקצועיים. אין דבר כזה אצלנו. יש, היו. 

מוטי ששון:
סטס, אתה יודע שיש חדר מחשבים בבית העולה?

יוליה מלינובסקי:
משנת מתי?

יוסים סטלבנב:
מתי?

מוטי ששון:
אתה לא יודע שיש חדר מחשבים? 

יוסים סטלבנב:
עכשיו אין. אין. 

קריאה:
אנחנו מחדשים.

יוסים סטלבנב:
מחדשים, כן.

מוטי ששון:
אבל יש חדר מחשבים. 

יוליה מלינובסקי:
אין עכשיו.

מוטי ששון:
כי הם מחליפים עכשיו. אבל זה קיים. קיים עם כל המחשבים. פנטיום 4 שאנחנו מחליפים אותו עכשיו. 

יוסים סטלבנב:
אני שנתיים ... ואין מספיק קורסים.

היו"ר דני דנון:

תודה. אני רוצה לבקש, אני אתן למשרד הקליטה כמובן לענות, וגם לנציגות העירייה להשיב. 

אני רוצה לשמוע את מיכאל בבר, מספר מילים לגבי העדה הגרוזינית שבעיר, אני יודע שהיא מאד פעילה. 
מיכאל בבר:
בהחלט. העדה הגרוזינית היא עדה די ותיקה פה בארץ. היא עלתה משנות ה – 70' ואילך. קרוב ל – 10 אלפים תושבים ותיקים.

היו"ר דני דנון:

בחולון?

מיכאל בבר:
כן. כלומר, הם כבר לא עולים חדשים כי כמעט ואין עליה מגאורגיה. כעיקרון, העדה מאד השתלבה גם בארץ, גם בחולון כמובן. יש מספר פעילויות שאנחנו עושים בעיקר בשיתוף עם, לא עם העירייה, אלא באופן פרטי דרך עמותות. אני יכול להגיד שבהחלט יש מספר בעיות שלאו דווקא מאפיינים את העדה, אלא באופן כללי עולים ותיקים.

היו"ר דני דנון:

יש לכם מקום מפגש? מבנה? מתקן? איפה אתם נפגשים? 

מיכאל בבר:
כעיקרון אין לנו איזה שהוא בית קבוע שהקצו הרשויות, או משהו כזה, אבל המפגשים נערכים בתוך הקהילה בכל מיני אירועים.  עשינו מספר כנסים, בעיקר בנושא תרבות, וכל מיני נושאים כלליים. אנחנו לא מתוקצבים על ידי העירייה,  הגשנו בקשות, אבל עוד לא תוקצבנו. 

דוד אברהם:
כי לא התאמנו לקריטריונים.

מוטי ששון:
יש ועדת הקצאות.

דוד אברהם:
אני רוצה פשוט לשם גילוי נאות, כן? לא התאמנו, לא הותאמנו לקריטריונים.

היו"ר דני דנון:

מי מתקצב אתכם, דוד? מאיזה גופים?

דוד אברהם:
עצמאיים.

מוטי ששון:
בזמנו היה לי סגן, דוד שלום, עד לפני שנתיים הוא היה הסגן שלי, והוא היה עושה הרבה אירועי תרבות בבית שטיינברג לעולים החדשים מקרב העדה הגרוזינית. 

מיכאל בבר:
היתה איזה יוזמה לפני כשנתיים, שלוש, יחד עם דוד שלום. 

מוטי ששון:
לא, דוד שלום עשה את זה 10 שנים. 

מיכאל בבר:
מלגות לסטודנטים יוצאי העדה הגאורגית, אבל בסופו של דבר, אני לא יודע מה קרה, נאמר לנו שאין תקציב לזה. 

מוטי ששון:
תשמע, חבר'ה, אפשר לשאול שאלה, לא לקבוע איזה עמדה. מכל עדה, הוראה שלי, כל עדה שתביא שקל, תקבל שקל מהעירייה. אז עושים את זה הפרסים, היום אני הולך לבוכרים.

היו"ר דני דנון:

הפרסים באיזה היקפים, נגיד, הם מביאים ואתה משלים?

מוטי ששון:
שקל מול שקל. 

היו"ר דני דנון:

יביאו מיליון שקל, אתה תביא להם מיליון שקל?

מוטי ששון:
הם לא יביאו מיליון שקל, אין סיכוי. הלוואי שיביאו לי כסף. כי תראה, מה איכפת לי? אני נותן את זה לילדים שלי. מה איכפת לי. הלוואי שיביאו כסף. תראה, יוצאי מרוקו – יש להם. יוצאי עיראק – יש להם. יוצאי דמשק – יש להם. יוצאי בוכרה – יש להם.

יוליה מלינובסקי:
בזכות לבייב. הוא מתקצב את זה. לא אתה. לבייב מתקצב.

מוטי ששון:
למה את מדברת דברים.

היו"ר דני דנון:

יוליה, ראש העיר אמר פה משפט שהוא בפרוטוקול של הכנסת, לא של מועצת העיר. כל שקל הוא מתחייב לשים שקל נוסף.

מוטי ששון:
כן.

היו"ר דני דנון:

אני נותן פה לחברים, תבואו אלי אחרי זה נעזור לכם לחשוב. 

קריאה:
להעמיד אותו במבחן.

מוטי ששון:
יש הקונגרס נותן, אבל הוא נותן בפריסה ארצית. אני הייתי שבוע שעבר, שהיתה אזכרה, אזכרה של אמא שלך, זה היה יום חמישי? יום רביעי. משם באתי אליך, ושם היה קונגרס העולמי של יהודי בוכרה, ואז הם חילקו מלגות ברמה הארצית. אני מחלק ברמה המקומית. אתה מבין? יש שם בחורצ'יק אחד שאחראי עליהם, והוא דואג שהם יתנו כמה שעות בקהילה לטובת ילדים של העדה הבוכרית. 

עכשיו אני אומר את זה פה, בנוכחות חבר הכנסת דנון. יש לכם? תביאו שקל, תקבלו שקל. אין בעיה. 

היו"ר דני דנון:

סליחה, דוד, אתה רוצה.

דוד אברהם:
המלגות האלה כבר כמה שנים? קרוב ל – 7 שנים. ובמשך 7 שנים, מוטי, הרי השקענו כסף, והכסף הזה, מול הכסף הזה לא קיבלנו שום אגורה.

מוטי ששון:
על מה אתה מדבר? אני אומר לך יש שקל מול שקל. תביא שקל – תקבל שקל. מה?

יוליה מלינובסקי:
אני רוצה פה הערה קטנה.

מוטי ששון:
דוד שלום היה פעיל. 

היו"ר דני דנון:

רק שניה יוליה. דוד, סיימת?

דוד אברהם:
לא, לא, אני לא סיימתי.

היו"ר דני דנון:

בבקשה.

דוד אברהם:
רציתי להעלות נושא של צעירי עולים שאני פוגש אותם בפנימיות, ובבתי המעצר שמטפלים בעבריינים צעירים. יש לי פשוט, מידי פעם מזדמן לי לראות איך בנו מוסדות היום, כמו כלא אופק ... יורם, אני מקווה שמכיר את המוסד הזה, זה במתחם כלא השרון. 

יורם יפרח:
במקרה גם אשתי בשירות בתי הסוהר, אז אני מכיר.

דוד אברהם:
כן. עכשיו, מדובר על אבן דרך שכאן מועברים אותם האסירים הצעירים שמסיימים את תקופת כליאתם ל – 4 חודשים, מן צינון, עד שהם יוצאים לחופש מוחלט, או מצפה ים, כמו בהרצליה פיתוח. כאן מדובר על מעון סגור. זה רמה אחת פחות מכלא. 

זאת אומרת, משם אם הנערים האלה לא חוזרים, כביכול, לא מתקנים את עצמם, הכתובת על החנות זה כבר כלא אופק. ולפני שבועיים זה היה ביקור אחרון שלי שם בכלא אופק, כי אני פוגש שם גם מהמגזר הרוסי, שזה כואב לי מאד, וגם מהמגזר האתיופי. מבחינתי הילדים האלה הכי נורמטיביים שיכול להיות. פשוט הילדים האלה נקלעו, לא בזמן הנכון, לא בשעה הנכונה, לא ביום הנכון, במקום מסוים, עם חברים לא נכונים, ואכן הם מצאו את עצמם במוסדות האלה. 

כאן מדובר גם, כפי שיוליה ציינה, ילדים ממשפחות מצוקה, חד הוריות, או אחד ההורים אלכוהוליסטים, או הורים שרוב הזמן הם פשוט נמצאים בעבודה, והילדים מופקרים בשטח, הם גדלים ברחוב, והפיקוח על הילדים האלה, כפי שיוליה ציינה, אין פיקוח. או שיש פיקוח וחסר. ופה, אם אנחנו נתגבר את הזוית הזאת, אני חושב שפחות ילדים אנחנו נראה במוסדות מהסוג שאני ציינתי כרגע.

היו"ר דני דנון:

תודה. 

יוליה מלינובסקי:
הערה קטנה לגבי עמותות ותמיכות בעמותות. מכל התקציב של העירייה בתמיכות לעמותות, אם אני לא טועה, או 3 או 5 אלף שקל הולך לעמותות במגזר הרוסי, מכל התקציב. 

היו"ר דני דנון:

תודה.

מוטי ששון:
אני עוד פעם אומר שאין לך מושג על מה את מדברת.

יוליה מלינובסקי:
כן, בטח, אני בכלל מטומטמת. אני יודעת. נו. וודאי.

מוטי ששון:
את אמרת לבד. אני לא צריך.

היו"ר דני דנון:

נציגת משרד הקליטה, אנה ליטרובניק, מנהלת מרחב חולון. בבקשה אנה. 

דרך אגב, בספטמבר הועדה תבקר בכלא אופק. אז אתה מוזמן להצטרף אלינו לסיור. 

דוד אברהם:
בכבוד רב. 

היו"ר דני דנון:

אני יודע. בגלל ריכוז העולים, לצערנו הרב, בכלא, אנחנו הולכים לעשות בפתיחת שנת הלימודים ביקור שם בתחילת ספטמבר, נשמח אם תצטרף אלינו.

דוד אברהם:
בוודאי. בוודאי שכן.

יוליה מלינובסקי:
אנחנו לא למדנו פה בבית הספר, נכון? לא יודעים את המערכת, ציונים, וכו', וכו', באנו מעולם אחר. ואף אחד לא הסביר לנו איך זה יהיה. למשל, אנחנו כבר יותר יודעים עברית וכו', וכו'. אני מכירה אשה שהבת שלה עכשיו סיימה בית ספר. ברוך השם הבת היא נורמטיבית והכל בסדר. האמא אף פעם לא היתה בבית ספר, וכשהיא מגיעה לשם היא לא מבינה מה אומרים לה. מה זה ציון 100? זה 5 או זה 4, כי אנחנו למדנו  אחרת. ואיך הילדה סיימה בית ספר? ואיך זה בכלל קרה היא לא יודעת, כי היא כל הזמן עבדה. זאת אומרת, יש קושי מסוים כי אנחנו לא ... אתה יודע? אני מאמינה שברוב המקרים הילדים שם הם לא אנשים רעים, פשוט הם לא יודעים קוד התנהגות המקובל פה. הם מתנהגים כמו שהם רגילים.

דוד אברהם:
עוד מילה אחת, דני, אני אשלים איזה שהיא מילה, שהזכרתי שאני פוגש שם ילדים נורמטיביים, למה התכוונתי ב"ילדים נורמטיביים"? שבמבחן מולך יושב ילד והוא עושה מתמטיקה 5 יחידות, שמוציא ציון 90. זה מבחינתי סופר נורמטיבי. שבבית ספר רגיל לא מוציאים ציונים כאלה.

היו"ר דני דנון:

ברור. תודה. אנה בבקשה.

אנה ליטרובניק:
או.קיי. אז אני ברשותכם אני אומר שמשרד הקליטה מעביר סך הכל תקציב, וזה כולל תקציב ישירות לעירייה, ותקציב פרטני לתושבי העיר, עולים חדשים ותושבים חוזרים בסדר גודל של כמיליון שקל. ואני אפרט: 

מתוך התקציב הזה, 516 אלף זה רק תקציבים של קליטה בקהילה, שבין היתר כוללים גם תקציבים לחינוך בלתי פורמלי, כאשר בעצם אנחנו מעבירים את התקציב לעיר, אנחנו יושבים עם נציגי העירייה וביחד מחליטים מה רצוי וצריך על פי הצרכים של העיר, על מנת לתגבר את הפעילות בעיר. 

בנוסף לתקציב הזה שציינתי, אנחנו מתקצבים רכז לטיפול במשפחות עולי אתיופיה, שנמצא פה, תומר, חצי משרה, אשר באמת השתלט יפה מאד על כל הקהילה החדשה בעיר חולון, עולי אתיופיה. באמת עושה את העבודה נאמנה ויפה.

בנוסף לכך יש תקציבים שמועברים ישירות לעולים חדשים ותושבים חוזרים, כפי שציינתי, וזה תקציבים עם פי זכאות אישית של כל אחד ואחד, וזה עד 10 שנים בארץ. וכאן אני מתייחסת לכל מיני קורסים שנקראים היום: וואוצ'רים, כאשר כל בן אדם עולה חדש שהוא זכאי, תושב חוזר, מגיע אלינו למשרד הקליטה, מבקש ללמוד מקצוע מסוים, ומקבל ממש תקצוב עבור הקורס שהוא מבקש. יש כמובן תהליך, זה תהליך, אבל הוא זכאי. אין יותר, כמו שפעם משרד הקליטה הפעיל קורסים למחשבים  ורוטינה, היום זה לא קיים, אלא החליטו שנקודתית הרבה יותר נכון לתקצב קורס שייתן בהמשך לבן אדם את הפרנסה.

עכשיו אני רוצה לחזור לאולפנים ברשותכם. הנושא של אולפנים הוא אכן נושא מאד מאד כאוב אישית שלי. אני חושבת שבן אדם גם אחרי אולפן א' צריך לדבר עברית, זה כבר תלוי בכמה שהוא למד. 

מה שקשור לאולפני ב' – משרד הקליטה מתקצב לא אולפני ב', אלא אולפן תעסוקתי. ולעיר פתוחה האפשרות הזאת. אני קיימתי ישיבות גם עם לשכת התעסוקה בנושא הזה. אני כעיקרון מאמינה שאחרי אולפן א' אנשים יכולים מיד להיכנס למסלול של אולפן תעסוקתי, ויש לנו תקציבים לזה. פה אני פשוט מתחברת לנושא של מחלקת הקליטה, בעצם השותף הטבעי שלנו, של משרד הקליטה בעיר, זה מחלקת קליטה, יחידת קליטה, רשות קליטה, איך שלא תקראו, בכל יישוב זה משהו אחר, כאשר כאן צריכים להיות אנשים שבעצם מכירים את השטח, מכירים את הסוגיות שישנן ביישוב, ועל פי הבקשות שלהם, והדרישות שלהם, אנחנו מפעילים את האולפן התעסוקתי. 

נכון להיום אנחנו פותחים פה, פתחנו אולפן אחד, ופותחים עוד קבוצה אחת תעסוקתית, וזה לא פשוט. דני, אני חייבת לציין לך, משום שאולפן תעסוקתי, בזמן שאנשים נמצאים באולפן תעסוקתי מטעם משרד הקליטה, אנחנו גם מתקצבים להם את ההבטחת הכנסה. זאת אומרת, אנחנו כן יוצאים מהנחה, ורוצים שאנשים ימשיכו ללמוד בבוקר, ופה יש לי בעיה עם לשכת התעסוקה, משום שלשכת התעסוקה רוצה לשלוח את האנשים לעבודה. 

וכפי שאני כבר אמרתי, אני קיימתי ישיבות איתם, משום שזה נכון שאפשר לשלוח את הבן אדם לעבודה, אין בעיה. למצוא עבודה כלשהי אפשר. אבל ככל שהרמה שלו תהיה יותר גבוהה, יש לו הזדמנות גם, ואפשרות, ואני חושבת שאסור לפספס את זה, זה לשדרג את הבן אדם הזה. שלא יישאר כל החיים שומר, או כל החיים מנקה. 

וזה השאיפה שלנו, ושוב אני מציינת, למשרד הקליטה יש את התקציבים האלה. זה נקרא: עברית תעסוקתית, אבל זה באמת לא משנה.

היו"ר דני דנון:

כמה זמן האולפן התעסוקתי?

אנה ליטרובניק:
הם מקבלים עוד 150 שעות.

היו"ר דני דנון:

ל – 3 חודשים? כמה זמן?

אנה ליטרובניק:
כן, כן.

היו"ר דני דנון:

שלושה חודשים. אז מה בעצם הבקשה שלכם ממשרד התמ"ת? מה הבקשה?

אנה ליטרובניק:
לא, אין לי בקשה. אני מבקשת פשוט, זה ברמה היישובית. אני חושבת שזה ברמה העירונית. אפשר לסגור את זה שאם יש אנשים בלשכת התעסוקה שבאים, ואחרי חצי שנה הם חייבים להגיע ללשכת התעסוקה, ליצור איתנו שיתוף פעולה ולתת לאנשים האלה קודם כל אפשרות ללמוד באולפן.

מוטי ששון:
לתת להם הבטחת הכנסה. אבל הם לא נותנים.

אנה ליטרובניק:
יש את האולפן התעסוקתי.

היו"ר דני דנון:

או.קיי. אבל אני רוצה לחדד. הפניה שלך, או שלנו, צריכה להיות ללשכת התעסוקה, היא לא לעירייה, היא לא לאף גורם אחר.

אנה ליטרובניק:
כן. כן.

היו"ר דני דנון:

או.קיי. תודה.

אנה ליטרובניק:
עוד ברשותכם אמשיך. לגבי העירייה – העירייה מוסיפה לתקציב שלנו 25 אחוז, זה התוספת שהעירייה עומדת עליה. אני אומרת שהתקציב הזה לא היה מגיע לעיר חולון אם לא היו פה עולים חדשים ותושבים חוזרים. התקציב שלנו מאד שקוף, והוא נחשב על פי מספר העולים שמתגוררים בעיר חולון. ואנחנו חייבים לטפל בהם. אם אנשים פעם, פעם היו לא זמינים בשביל תרבות, היום הם יכולים. יש להם את הזכות הזאת עוד 10 שנים.

לגבי ילדים – יש תקציב נוסף של משרד הקליטה, לא מה שאני חישבתי כאן כרגע, לפעילות לימודית בקיץ, ובמהלך השנה. וזה באמת חינוך בלתי פורמלי לילדים מאוכלוסיות מיוחדות, שזה עולי אתיופיה, עולי בוכרה וקווקז אשר עומדים בקריטריונים שלנו, וזה במידה והעיר מוצאת את הקבוצות האלה בשיתוף עם אגף החינוך בעירייה. 

היו"ר דני דנון:

תודה. אני רוצה לפנות לנציג המשרד לביטחון פנים.

יורם יפרח:
יפרח יורם. אני סגן מפקד המרחב פה באיילון.

היו"ר דני דנון:

באיילון, מרחב איילון. דגש על הנושא של צעירים ואלכוהול. אנחנו בכנסת, וגם בועדה, מתעסקים בזה רבות. עבר החוק שמאפשר לכם לשפוך את האלכוהול לא מזמן. אנחנו עובדים על חקיקה היום של סימון מוצרי אלכוהול. התייחסות שלך, אם יש דגש, כמו שנאמר פה על ידי חברת המועצה, מבחינת נוער עולה. זאת אומרת, אתם רואים שיש בעיות יותר בקרב הנוער הזה? או דברים אחרים שיש לך למסור לנו?

יורם יפרח:
אז קודם כל אני רוצה להגיד על פרוייקט שמתקיים פה בעירייה שנקרא: "עיר ללא אלימות" במסגרת הפרוייקט הזה אנחנו משולבים, ביחד עם הרשות, עושים פה דיונים, מציגים פה נתונים. עושים, יש ועדות שפועלות בעירייה בכל הכיוונים, ובמסגרת עיר ללא אלימות יש גם דגש לפעילות של נושא של עולים. 

אני יודע שתמרה היתה חברה, זה מישהי שמתעסקת  אך ורק עם עולים. היא היתה חברה במספר דיונים, ויודעת על כל מיני פעילויות. הפעילויות האלה גם מועברות למשטרה כדי שאנחנו, כשאנחנו עושים את הסיורים שלנו כשרואים אותה ואת הבני נוער שלה, לתת להם איזה שהיא עדיפות ולא לפזר אותם, אלא כן להשאיר אותם בריכוזים. 

במסגרת עיר ללא אלימות יש פה תקציב שהעירייה גם כן מקבלת, ובסופו של דבר, התקציב הזה זה לא בוחרים רק תושב ותיק, או תושב עולה, אלא יש סדנאות הורים לילדים עם בעיות שבית הספר מציג שהילד הזה יש לו בעיה, אז עושים גם פעילות לגבי הילד עצמו, וגם פעילות אחר הצהרים עם ההורים עצמם, וזה יכול לכלול בתוכו גם ילדים של עולים. כלומר, זה לא, מי שיש לו בעיה, אז הוא מקבל תגבור נוסף, הוא מקבל פעילות נוספת.

אני חושב שסמדר גם כן יכולה להרחיב על התכניות האלה. 

במסגרת התכניות האלה של "עיר ללא אלימות" יש גם התייחסות, ויכול להיות שזה לא מסומן ספציפית לעולה, אבל הוא למי שיש בעיות בנושא של אלימות, בנושא של התנהגות, מקבל התייחסות מיוחדת.

אנחנו בפעילות שלנו משולבת עם הרשות בכל נושא של הגנים. 

היו"ר דני דנון:

שניה, מבחינתכם אתם ראיתם בקרב הנוער העולה שימוש, יש יותר תיקים שנפתחים לנוער עולה?

יורם יפרח:
לא.

היו"ר דני דנון:

יותר אישומים?

יורם יפרח:
לא ביותר מאחוזים שלהם מהאוכלוסייה. כלומר, אם האחוז שלהם הוא כ – 18 אחוז, אז גם המעורבות שלהם הוא כ – 18 אחוז. כלומר, זה לא משהו שהוא חריג במיוחד שאפשר להגיד שבעיר חולון יש פעילות יותר מרובה של בני נוער עולה. אין משהו חריג. אני יכול להגיד כאן שיש פעילות.

היו"ר דני דנון:

לגבי מול הסגירת פיצוציות וכל זה?

יורם יפרח:
יש פה פעילות ענפה.

היו"ר דני דנון:

יש לך נתונים על מקומות שסגרתם.

יורם יפרח:
יש נתונים. לא התבקשתי להביא. אבל אנחנו די מובילים בארץ בנושא הזה של תקדימים של סגירה של פיצוציות. יש לנו פה בכניסה לעיר פיצוציה שנסגרה לצמיתות, בשילוב עם העירייה. יש פה הרבה פעילות שנעשית, כולל בִּיוּמִים שאנחנו מכניסים שוטרים כדי שינסו לקנות אלכוהול.

היו"ר דני דנון:

בנינו נוהל מיוחד שמאפשר לקטינים ללכת לרכוש אלכוהול.

מוטי ששון:
גם פה.

היו"ר דני דנון:

גם פה נעשה. היה לנו עד עכשיו 3 בני נוער שעשו ביומים. ופעילות ענפה עם סגירות של פיצוציות, עם פרסומים בתקשורת על העניין הזה. יש פה פרוייקט שנקרא: נמ"ש. בפרוייקט נמ"ש המשטרה משולבת יחד עם הרשות. יש פה מספר בתי ספר שהמוביל ביניהם זה בית ספר "חלץ" שיש נוער שהוא נוער ממש בעייתי, שבמסגרת פעילות עם המשטרה, אנחנו משלבים אותו בהתנדבות למשמר האזרחי, על אף שהיה לו תיקים במשטרה, וכל הזה, הכוונה היא יותר לעבירות קלות, ומחזירים אותו למסלול, שבסופו של דבר, מסייעים לו גם להתגייס לצה"ל, כאלה נערים שיכלו להיפלט בכלל מהמערכת, ואנחנו מסייעים לו גם להתגייס לצה"ל, ובסופו של דבר יש הצלחה של עשרות נערים בשנה. כרגע הפרוייקט הזה פועל בשני בתי ספר בחולון, כך שאני חושב שנעשית פעילות הרבה יותר טובה ומסייעת. אני חושב ש"עיר ללא אלימות" נכנס פה בצורה טובה ויפה, וכתוצאה מכך כל הסדנאות האלה, וכל הפעילויות האלה הם חדשות בעיר, אז יכול להיות שלא כולם מכירים אותם. יש סיירת הורים. יש ממש התגברות.

יוליה מלינובסקי:
מה אתה חושב על "עיר ללא אלימות"?

מוטי ששון:
מה אני חושב? אני צריך להגיד לך מה אני חושב?

יוליה מלינובסקי:
אמרת את זה בפומבי. זה להגיד מה אתה אומר על כל התכנית הזאת. משווקים אותה פה. אתה באופן אישי חושב שזה לא שווה כלום. 

מוטי ששון:
מה זה פה? אני לא מבין. אני צריך לענות לה על שאלות? תפני לאנשי מקצוע.

היו"ר דני דנון:

תודה. סיימת?

יורם יפרח:
אני אומר, גם מבחינתנו כמשטרה, אנחנו מעודדים גם גיוס למשטרה של עולים חדשים. מבחינתנו יש לנו מצוקה של חוקרים, סיירים שיודעים את השפה, ומבחינתנו, כשמגיע אחד כזה לגיוס יש לו עדיפות מבחינת הקלות. אם מישהו אחר היה צריך להוציא ציון בעברית כזה וכזה, אז לעולה יש ציון קצת פחות, כדי שיהיה לו, בסופו של דבר, אפשרות לתקשר, כי גם בחקירה, אני צריך, אם אני חוקר מישהו שהוא שפת אם שלו ברוסית, אז צריך שיהיה פה כן דוברי רוסית, ולכן יש לנו גם עדיפות בגיוס למשטרה לנושא של עולים. זהו.

היו"ר דני דנון:

מה לגבי יוצאי אתיופיה? יש לכם?

יורם יפרח:
כנ"ל, אותו דבר. אנחנו לא מתייחסים למישהו כזה או אחר. אנחנו עובדים מול כולם.

היו"ר דני דנון:

תודה. סמדר. סמדר, כשלא היית פה, הנקודות שאני רוצה שתתמקדי בהן זה הנושא של התקצוב שהעולה פה על ידי גורמים באופוזיציה, שאין תקצוב לפעילות של נוער בנושא סמים, אלכוהול, וגם תקצוב לעמותות שטענו פה שאין תקצוב לעמותות דוברות רוסית, נקרא לזה.

מוטי ששון:
אני שומר על קריטריונים, ומי שלא עומד בקריטריונים אני לא יכול לתת לו. 

סמדר בן אהרון:
אני אתחיל מהערה שהיתה לגבי "עיר ללא אלימות". זו כותרת שבעצם מוכרת. אבל כל מקום שאני הולכת אומרים לי שמוטי ששון עשה עיר ללא אלימות לפני שקראו לזה, ובאמת התפקיד שלי, עוזרת ראש העיר לתחום מניעת אלימות, סמים ואלכוהול, ואני כבר 5 שנים בתפקיד. אז עיר ללא אלימות העצם יצרה את הקשר שלנו עם המשטרה, עם כל הועדות, וסביב כל עניין אנחנו יושבים ביחד וקובעים דרכי פעולה. 

אז גם למשל, בקייטנת לילה בקיץ, של תמרה, שאת מכירה אותה, היינו צריכים לסגור איפה הם יהיו כדי שהמשטרה תדע איפה הם נמצאים. רצינו לעובר לפילבוקס, אז סגרנו את זה עם המשטרה. אבל התקציבים שלנו, ו"עיר ללא אלימות" לא עוסקת בעולים. אני כבר אומרת. "עיר ללא אלימות" לא מתקצבת אותנו בעולים. יש תכניות גדולות שהיא מתקצבת. מי שמתקצב אותנו בעולים זה הרשות למלחמה בסמים, שנותנת לנו את השכר של תמרה.

יוליה מלינובסקי:
זה 100 אלף שקל.

סמדר בן אהרון:
של 100 אלף שקל, ואנחנו מוסיפים על זה, והיא נותנת גם תקציב פעולות של 70 אלף שקל, שאנחנו מוסיפים על זה. 

יוליה מלינובסקי:
מוסיפה לזה?

סמדר בן אהרון:
אני מוסיפה לזה.

היו"ר דני דנון:

שניה, בואי  - - -

סמדר בן אהרון:
אז, לא אני, העיר. אז ככה: מה שקורה אנחנו עושים, באמת, כל יוזמה שתמרה מביאה. תמרה אמורה להיות העיניים בשטח. הוא עושה בעיקר עבודת רחוב, עבודת איתורים. כי יש לנו פה, יש לנו מועדון מיקס לנוער עולה. אבל היא, כשהיא נכנסה הדבר הראשון שרציתי זה מיפוי של מה הצרכים? מה קורה? והחלק המאד חזק היה באמת להגיע לנוער קצה. 

יש לנו המון פעילויות בעיר לנוער עולה נורמטיבי. אנחנו גם לא אומרים: נוער עולה. אנחנו אומרים: נוער דובר שפה רוסית. אבל רצינו להגיע לנוער קצה. וזה מה שתמרה עושה. היא הגיעה, בשיתוף עם המשטרה, בצורה, מאד ברגישות גם, לנוער הכי, הכי קשה, והיא הצליחה לחבר אותו לפעילות, גם פעילות רחוב, וגם להכניס אותו לתוך מועדון תיאטרון שבנינו, קיבלנו מהעירייה מקלט, וביחד, בשיתוף פעולה עם עמותה של "תיאטרון מטרה" אנחנו נותנים להם, עשינו שם חוזה איתם, הם מקבלים את השימוש במקלט, ובתמורה נותנים לנו פרוייקט לנוער בסיכון. קיימנו פרוייקט שנקרא: ענ"ק – עולים, נוער קהילה, שלקח את הקהילה של נאות רחל ועבד בתוך החינוך הפורמלי, בתוך בתי הספר הכנסנו משאבים, בשיתוף עם היועצות, של מיפוי מאד אינטנסיבי של כל נוער מה הוא זקוק מבחינה לימודית, מבחינה חברתית, מבחינת הבית, ידענו לגבי כל נער מה הנקודה שהוא נמצא, ולאיזה נקודה אנחנו רוצים להוביל אותו. עשינו את זה בנאות רחל, יחד נכנסנו לשם, תמי – בחינוך הבלתי פורמלי, מדריכים, וגם הכנסנו את הפרוייקט של  - - -

מוטי ששון:
על חשבון העירייה.

סמדר בן אהרון:
שזה אומנויות לחימה מיוחדות של עולים. וכל מיני, זה ברגישות תרבותית, מה שהם אוהבים, מה שעובד שם. ותמרה היא אלופת העולם בזה, חבל שלא אמרו, והיא היתה מביאה לפה, הייתם יכולים להתרשם גם ממנה. סיימנו שם, עברנו לאורט חולון שגם שם יש אוכלוסייה של עולים. אנחנו באמת מנסים להגיע איפה שצריך אותנו, לכן באמת מיפוי של צרכים. איפה שצריך אותנו, ולתת את כל המענים שהנוער צריך. מעולם מוטי לא, ראש העיר לא אמר לי: לא, על משהו שבאתי איתו. הם יוצאים השנה לסמינרים. כל שנה אנחנו יוצאים. בקיץ יוצאים לסמינר שעוסק בנושא של סכנות.  

היו"ר דני דנון:

תודה. 

מוטי ששון:
זה בעיר חולון. קיים בעיר חולון. איפה שאת גרה. איפה שאת גרה.

היו"ר דני דנון:

תודה. רק שאלה לנציג המשרד לביטחון פנים. לגבי חוקרים באמהרית, יש לכם בתחנה חוקרים באמהרית? כי אני נתקלתי בבעיה במקומות שונים. יש אלימות במשפחה, ואין פשוט מענה מיידי. יש תחנה בחולון?

יורם יפרח:
בחולון, ובבת ים. אנחנו מרחב אחד. יש לנו שוטרים שהם דוברי השפה. אבל אנחנו היינו מעדיפים להרבות בהם.

היו"ר דני דנון:

לא, חוקרים?

יורם יפרח:
חוקרים, יש לנו חוקרת אחת, ויש לנו סיירים, שאם צריך, אז אנחנו מביאים אותם מהמשמרת ומעבירים אותם לתרגום.

יוליה מלינובסקי:
יש לי הערה קטנה לגבי מה שסמדר אמרה. אז רק שאנחנו נבין, יש רכזת אחת ברחוב דובר רוסית, שהיא מתוקצבת על ידי הרשות, 100 אלף שקל בשנה משכורת שלה, שזה הכל. אני לא יודעת כמה מדריכים יש לך בנוסף לזה? אחד לכל העיר. התקציב שלה, של אותה רכזת, היה 50, אולי עלה כבר ל – 70 אלף שקל בשנה, שזה גם כן בא לידי הרשות. זאת אומרת, זה לא, כמה את מוסיפה?

סמדר בן אהרון:
אני מוסיפה מעל 70 אלף שקל, ויש עוד שני מדריכים: יש את אולג, ויש את אנה.  לא, ממש לא. את חושבת שב – 70 אלף שקל אפשר לעשות את כל זה?

יוליה מלינובסקי:
אז זהו, שזה הבעיה. כי התקציב.

סמדר בן אהרון:
עשו ערב הסברה.

מוטי ששון:
תלמדי. אבל למה את צריכה עכשיו פה לגלות את הבורות שלך. מה שאת לא מבינה, תלמדי. תלמדי. למה את סתם מקשקשת, בלי להבין מה שאת מדברת?

יוליה מלינובסקי:
כי אתה לא אינטליגנטי, ואתה מבזה את עצמך, אז תפסיק להתנגד ככה. בבקשה.

היו"ר דני דנון:

תודה. תודה.

סמדר בן אהרון:
אני רוצה להעיר.

היו"ר דני דנון:

לא סליחה.

סמדר בן אהרון:
הרשות למלחמה בסמים הם מכירים. אני מגישה להם את התכניות, אז הם יודעים את המייל שלי. הם יודעים את התוספת שאנחנו נותנים כעיר, והערכה שלנו, ואפשר לבדוק את זה ברשות למלחמה בסמים, לעיר חולון היא הערכה גדולה מאד. מעולם לא היה תכנית שאנחנו לא צירפנו לתקציב שלנו. ויש הרבה מאד תכניות שנעשה בלי  - - -

היו"ר דני דנון:

תודה. 

דורי, אתה מנכ"ל חברת הפנאי.

דורי בר נוי:
רשת קהילות פנאי.

היו"ר דני דנון:

רק בקצרה בבקשה. אנחנו רוצים להתכנס לקראת סיכום. 

דורי בר נוי:
אני אקצר, אבל בכל אופן, כמה דברים שאני מוצא לנכון לציין. בית העולה, נכון להיום, נותן בעיקר פתרון חברתי קהילתי ליוצאי חבר המדינות. לצערי הרב, יוצאי אתיופיה לא מספיק, לדעתי, פעלנו פה בנושא הזה, כי זה החלק היותר קשה והיותר בעייתי, ולצערי היום, משום מה ... לחצו לכיוון אחד. יוצאי אתיופיה כמעוט אינם מגיעים לבית העולה, בעיקר בשטח הגיאוגרפי, והם היום, חלק גדול מהם, מתרכז בשכונת ג'סי כהן, שהיא מלכתחילה שכונה לא חזקה. 

הפתרון, אנחנו למעשה נותנים פתרון בסיוע העירייה. אני רוצה לבוא ולומר, בפירוש בסיוע העירייה, לשתי הקהילות. ללא הסיוע של העירייה ילדים שחוזרים מבית הספר בשעה 1 בצהרים, אני מדבר על יוצאי אתיופיה, היו מסתובבים ברחובות. ומרכז קהילתי מכנס את הילדים, גם ללא תשלום, בתוך המרכז הקהילתי, ושמה הם לפעמים מקבלים לאכול משהו, וסיוע בלימודים.

היו"ר דני דנון:

דורי, איך נקרא המרכז?

דורי בר נוי:
פעילות חברתית. כאשר אני רוצה לומר, העירייה  תקצבה שיפוץ של בית העולה בשלושת רבעי מיליון שקל. של לזרוס בשלושת רבעי מיליון שקל. דווקא את המקומות שבהם האוכלוסיות המוחלשות מגיעות יש תקצוב עירוני לאורך כל השנה. זה אף פעם לא מספיק. כי אם למשל משרד הקליטה מחליט להעמיד, לטובת קייטנות ילדים. זה בעיה מאד, מאד קשה, נתקלים בה כל שנה. 200 שקל ילד, אני לא ראיתי עוד קייטנה שאפשר לעשות ב – 200 שקלים. אין דבר כזה. האוכל בלבד עולה יותר. ללא הסיוע של העירייה לא ניתן היה להפעיל את הקייטנה הזאת. כלומר, אף אחד לא הזכיר את זה, אבל העירייה מתקצבת כל ילד ב – 500 שקל לילד, שזה הרבה מאד כסף. 

מוטי ששון:
אבל זה היא לא יודעת. 8 שנים היא פה. 

היו"ר דני דנון:

תודה. משפט סיכום, תומר, אתה רכז האוכלוסייה האתיופית. 

דלית בוני:
אני רוצה להביא את הקול של המשפחות האתיופיות שנמצאות בעיר. 

היו"ר דני דנון:

כמה משפחות יש? 

דלית בוני:
יש כאן, אני יכולה לדבר על משפחות שהגיעו משנת 2007 לחולון – 170 משפחות חדשות. וכשאני אומרת – משפחות חדשות – זה לא ברמה של איזה, איך נתנו ציונים בארץ או באתיופיה, אלא ברמה של ללמוד את הכל מאפס. אנחנו מטפלים במשפחות, מבחינת כל סדרי הגילאים, באמת ברמה הבסיסית ביותר, החל מהיכרות של התרבות בארץ, חבירה למוסדות החינוך וכדומה.

תומר, שהוא אחראי, מרכז המשפחות האתיופיות, בעצם יש לו נגיעה בכל המשפחות האלה, בכל צורה שהיא, שהוא נמצא ב – 50 אחוז משרה. 50 אחוז מתוקצב על ידי משרד הקליטה, ו – 50 אחוז מתוקצב על ידי עיריית חולון, וכל שנה מחדש אנחנו דואגים וחוששים למשרה שלו, ולא בטוחים איך. הוא יש לו נגיעה לכל המשפחות האלה, כאשר באמת יש לנו שיתופי פעולה מאד מאד טובים בעיר, יחד עם משרד הקליטה, ויחד עם רשת קהילת פנאי, וכל הגורמים הנוספים בתוך העירייה, על מנת להרים תכניות ולאגם משאבים, כדי ליצור יש מאין, תכניות למשפחות האלה, על ההיבטים של הילדים, היבטים של נשים שחוות אלימות במשפחה למשל. אנחנו מתכננים, ככה, אירועים באמת של היכרות של התרבות האתיופית למה שנקרא: הפארנג'ים בעיר, למי שלא מהעדה. מועדון לקשישים אתיופים, מתוך היכרות לצרכים המיוחדים.

היו"ר דני דנון:

תודה. רק שאלה בנושא אחר, אדוני ראש העיר, לגבי הדיור המוגן. הממשלה החליטה לאפשר בשטחים חומים בניה של דיור מוגן. השאלה אם יש לכם קרקעות כאלה? או יש כוונות כאלה?

מוטי ששון:
בזמנו העמדנו. אין שום תקציב לבניה. 

היו"ר דני דנון:

לא, יש החלטת ממשלה, אם אני לא טועה, היא נתנה אפשרות יזמית. זאת אומרת, שחלק מהשטח יהיה מסחרי, ושטח ... שזה יהיה אינטרס כלכלי.

מוטי ששון:
פעם ראשונה שאני שומע את זה. מה זה? זאת אומרת, לא המדינה בונה?

היו"ר דני דנון:

לא. הרעיון הוא שהמדינה מאפשרת לרשות.

מוטי ששון:
לא, לא שמעתי.

היו"ר דני דנון:

מאפשרת לרשות להפוך שטח חום לטובת דיור ציבורי, עם שטחי מסחר למטה, ואז יזם שהוא בא, הוא בונה את שטח המסחר, הוא בונה את הדיור מוגן, והוא מתפעל את הדיור המוגן.

מוטי ששון:
אתה מדבר על דיור מוגן. 

היו"ר דני דנון:

כן.

מוטי ששון:
לאו דווקא לעולים חדשים.

היו"ר דני דנון:

לא. אני מדבר על דיור מוגן לגבי, להוסטלים. ממוקד להוסטלים.

מוטי ששון:
זה נהלים חדשים.

היו"ר דני דנון:

נכון.

מוטי ששון:
זה לציבור הרחב. 

היו"ר דני דנון:

ברשימת המְתנה היום, בלי להסתכל בתוכה, אני מניח שרוב גדול זה חבר'ה עולים ותיקים שנמצאים ברשימת המתנה.

אנה ליטרובניק:
משנת 90', 91' יש לנו.

היו"ר דני דנון:

או.קיי. 

אנה ליטרובניק:
קשישים אני מדברת.

מוטי ששון:
אבל יש לך גם תושבים ישראלים רגילים. 

היו"ר דני דנון:

נכון.

מוטי ששון:
... הקטגוריה הזאת. 

היו"ר דני דנון:

נכון, אבל מבחינת רשימות המְתנה, אני לא יודע, יש פה נציג משרד השיכון? 

דפנה דרור:
כן. 

היו"ר דני דנון:

ברשימת המְתנה של חולון?

דפנה דרור:
יש 20 ותיקים.

היו"ר דני דנון:

כמה סך הכל יש ברשימת המתנה?

דפנה דרור:
של ותיקים שמחכים?

היו"ר דני דנון:

סך הכל שמחכים. כמה מחכים סך הכל?

קריאה:
אין לנו את הרשימה של משרד הקליטה. 

דפנה דרור:
של משרד הקליטה אין לי.

היו"ר דני דנון:

אצלך כמה יש?

דפנה דרור:
20.

היו"ר דני דנון:

20 משפחות. 

דפנה דרור:
הם גם יחידים וגם משפחות.

היו"ר דני דנון:

או.קיי. ומה קליטה?

קריאה:
600.

היו"ר דני דנון:

600. אז מן הסתם.

מוטי ששון:
דיור סוציאלי, אצלכם ממתינים בדיור סוציאלי.

דפנה דרור:
לא, לא דיור סוציאלי. מדברת רק להוסטלים. 

מוטי ששון:
כמה? 150? 200?

דפנה דרור:
לא, בסביבות 100.

היו"ר דני דנון:

זאת אומרת שאם ייבנה פה הוסטל, רובו יהיה עבור העולים הותיקים. זאת אומרת, זה גם ההיגיון של החלטת הממשלה לתת מענה לאוכלוסייה המתבגרת שבכל הארץ יש בעיה.

תומר, משפט קצר, כי אנחנו מסיימים.

תומר סמאי:
אני רק רוצה להוסיף בקשר למה שאמרה דלית, שצריך להבין שהמשפחות שמגיעות לעיר הם עוברות כמה נקודות עד שהם מגיעות לישראל בכלל. ולכן היכולת שלהם היא ... בכלל לוקח הרבה שנים. מה שזה מוביל לכך שיש שוטטות של ילדים, שמביאה, בסופו של דבר, לנושא של אלכוהול וסמים. 

אתה אמרת שיש מענה בתחנת המשטרה של דוברי אמהרית. אז אני יכול להגיד לך שהרבה נוער וגם משפחות פנו לתחנת המשטרה, ולא היה מענה שם בנושא של תרגום, והמשפחות חזרו אלינו וביקשו את הסיוע שלנו. 

הוכחה לכך שכאשר סמדר פנתה אלי בנושא של "עיר ללא אלימות" והיתה התגייסות מסיבית של הורים.

היו"ר דני דנון:

תומר, מה עושה בן אדם שבא לתחנת משטרה ואין תרגום? הוא פשוט הולך?

תומר סמאי:
לא, לא, הוא חוזר אלינו, ואנחנו תמיד מנסים איכשהו לסייע. אין לנו גם מענה, אין לנו גם מענה בתחום הזה. 

יורם יפרח:
או.קיי. יש לנו שוטרים שהם דוברי אמהרית.

היו"ר דני דנון:

השאלה אם בנוהל, מגיע עכשיו מישהו להתלונן, והיומנאי.

יורם יפרח:
אסור לנו לגבות תלונה.

היו"ר דני דנון:

היומנאי לא זה.

יורם יפרח:
אם זה לא שפת אם שלו, אי אפשר לגבות תלונה. אז אנחנו מזמינים. בכל אופן, יש לנו גם מאגר של מתנדבים, נוסף לשוטרים שהם מגיעים, אנחנו מזמינים אותם לחקירה.

היו"ר דני דנון:

או.קיי. טוב.

תומר סמאי:
עוד נקודה שרציתי להגיד, בגלל שהמשפחות עוברות פה איזה שהוא מהפך בין תרבותי, השינויים הבין תרבותיים, אין באמת מענה בעיר לנושא של הקהילה. אין שום יד מכוונת, או מישהו שנותן מענה מיידי כשקורה משהו. כל דבר בעצם, מה שקורה ברמה העירונית הם פונים אלינו, אנחנו בעצם לא יכולים להיות זמינים בכל שעה, לכן בתחום הזה של אלכוהול וסמים, כמו שאמרת, יש, גם אני סיירתי בבתי כלא, ויש שם ריכוז לא גבוה של נוער בבתי כלא. וזה מתחיל מכך שבתוך העיר אין הרבה מענה, זאת אומרת, משאב כוח אדם לצורכי הקהילה.

היו"ר דני דנון:

תודה. 

יוסי בר נוי בוכריץ:
דני, אני יכול ברשותך משפט קצר.

היו"ר דני דנון:

משפט קצר. כן. 

יוסי בר נוי בוכריץ:
אני במסגרת התפקיד שלי אחראי לחינוך מבוגרים מאזור נתניה צפונה, ועד יבנה, ואני עובד מול ראשי ערים בכל שני המחוזות האלה. ואני רוצה לומר לך שמבחינת משרד החינוך, ראש העיר מספר 1 שמגלה עניין, מעורבות, אכפתיות, מוכן תמיד לעשות הכל, הכל אבל, למען העולים ולמען ההשכלה, זה מוטי ששון. 

היו"ר דני דנון:

תודה. 

יוסי בר נוי בוכריץ:
אני אישית השתתפתי איתו לפני כמה זמן, זה היה שבועיים, חודש, משהו כזה. 

מוטי ששון:
שבועות.

יוסי בר נוי בוכריץ:
באירוע של השלמת השכלה שהיה מרגש בצורה בלתי רגילה. 

היו"ר דני דנון:

תודה. ברשותכם אני רוצה לסכם את הדיון.

ועדת העליה, הקליטה והתפוצות קיימה את ישיבתה בעיר חולון. הועדה התרשמה שרוב העולים בעיר אומנם ותיקים, אך יש לתת מענה גם לדור השני. הועדה מודה לפעילות הענפה שמתקיימת בעיר. הועדה רשמה את התחייבות ראש העיר לתקצב פעילות של עמותות של עולים, ולהוסיף שקל על כל שקל שיגוייס על ידי העמותות. 

מוטי ששון:
לא. למען מלגות.

היו"ר דני דנון:

למען מלגות?

מוטי ששון:
כן.

היו"ר דני דנון:

בלבד?

מוטי ששון:
שקל מול שקל זה מלגות.

היו"ר דני דנון:

או.קיי. אני לא הבנתי זאת. אני מוסיף את זה: למען מלגות. 

מוטי ששון:
כל עדה ועדה, עכשיו, עמותות – יש ועדת הקצאות עירונית.

היו"ר דני דנון:

זה לא נגעתי.

מוטי ששון:
ועדת הקצאות עירונית יש לה קריטריונים.

היו"ר דני דנון:

זה לא התערבתי, ולא נגעתי.

מוטי ששון:
זה מי שרוצה, עונה על הקריטריונים – שיקבל.

היו"ר דני דנון:

הועדה קוראת לעירייה לבדוק את נושא הדיור המוגן, ולשקול קידום תכניות בהתאם להחלטת הממשלה בנושא. הועדה מודה לראש העיר, לצוותו, ולכל העושים במלאכה. 

אני רוצה להודות לכולם. אני מניח שתמשיכו באופוזיציה – קואליציה, אבל אנחנו רואים את טובת העולים כולנו.

מוטי ששון:
לא, לא, אנחנו נמשיך לעשות. הם ימשיכו לדבר. 

הישיבה ננעלה בשעה 11:04
